मानसून केरल तट से 400 किमी दूर, 4 या 5 जून को पहुंच सकता है
India weather Updates 2 June| Monsoon To Reach Kerala By 4-5 June | देश के कई राज्यों में मई के महीने में रिकॉर्ड तोड़ बारिश हुई। नौतपा के बावजूद तापमान कम ही रहा। अभी भी ऐसा ही मौसम रहने का आसार है। मौसम विभाग के मुताबिक, शुक्रवार को जम्मू-कश्मीर, हिमाचल, तमिलनाडु, कर्नाटक और केरल के तटीय इलाकों में
देश के कई राज्यों में मई के महीने में रिकॉर्ड तोड़ बारिश हुई। नौतपा के बावजूद तापमान कम ही रहा। अभी भी ऐसा ही मौसम रहने का आसार है। मौसम विभाग के मुताबिक, शुक्रवार को जम्मू-कश्मीर, हिमाचल, तमिलनाडु, कर्नाटक और केरल के तटीय इलाकों में भारी बारिश की चेतावनी है। उत्तराखंड के कुछ इलाकों में ओले भी गिर सकते हैं।
वहीं, अगले दो दिन के लिए पांच राज्यों में लू की चेतावनी जारी की गई है। इनमें महाराष्ट्र, बिहार, छत्तीसगढ़, पश्चिम बंगाल और सिक्किम शामिल हैं। इन राज्यों में अधिकतम तापमान 2 से 4 डिग्री तक बढ़ सकता है। पूर्वोत्तर भारत में शुक्रवार और शनिवार को अधिकतम तापमान में 4 से 6 डिग्री की बढ़ोतरी का अनुमान है।
केरल के तट से सिर्फ 400 किमी दूर मानसून
देश में मानसून जल्द ही दस्तक दे सकता है। मौसम विभाग के मुताबिक, मानसून केरल के तट से सिर्फ 400 किमी दूर है। यह अभी दक्षिणी अरब सागर, मालदीव और कोमोरिन इलाके में है। दूसरी ओर, दक्षिणी बंगाल की खाड़ी और पूर्व मध्य बंगाल की खाड़ी में भी मानसून आगे बढ़ने लगा है।
मौसम विभाग का कहना है कि अगले दो दिन मानसून के आगे बढ़ने के लिए अनुकूल परिस्थितियां बनी रहेंगी। इस आधार पर कहा जा सकता है कि 4 या 5 जून तक मानसून केरल के तट पर पहुंच जाएगा। जून के दूसरे हफ्ते में रफ्तार पकड़ते हुए कर्नाटक, तमिलनाडु, तेलंगाना और पूर्वोत्तर के सातों राज्यों में छा सकता है।
जून की भी ठंडी शुरुआत, 36 साल बाद मई रही इतनी ठंडी
मौसम विभाग के अनुसार, दिल्ली में इस बार मई महीना 36 साल में सबसे ठंडा रिकॉर्ड किया गया है। अधिक बारिश के कारण औसतन अधिकतम तापमान 36.8 डिग्री सेल्सियस तक रहा। दिल्ली में मई 1987 में औसत अधिकतम तापमान 36 डिग्री सेल्सियस दर्ज किया गया था। मई महीने में आमतौर पर दिल्ली का औसत अधिकतम तापमान 39.5 डिग्री सेल्सियस रहता है।
बारिश ने इस बार दिल्ली को मई महीने में ठंडक पहुंचाई है। वहीं, जून की शुरुआत भी मई की तरह ठंडी ही रही। 1 मई को जहां अधिकतम तापमान 26.1 डिग्री रिकॉर्ड हुआ था, वहीं 1 जून को यह 32 डिग्री के आसपास रहा।
राजस्थान: 7 जून तक नया विक्षोभ एक्टिव, 10 के बाद तापमान 43 तक जाएगा
जयपुर में सुबह माैसम का मिजाज बदला। करीब 30-40 किमी प्रतिघंटा की रफ्तार से हवा चली और आधे घंटे तक बारिश हुई। माैसम विभाग के अनुसार 3.4 मिमी बरसात रिकाॅर्ड की गई। लगातार आंधी, बारिश का दौर जारी रहने से तापमान सामान्य से 7 डिग्री नीचे बना हुआ है।
मार्च, अप्रेल, मई के बाद जून में भी गर्मी तेवर ढीले ही रहने की आसार हैं। माैसम विभाग के मुताबिक जून में कम गर्मी पड़ेगी, हीट वेव भी कम रहेगी। ​​​​​​​1-7 जून एक नया सिस्टम एक्टिव हाेने से राजधानी में दोपहर बाद तेज हवा चलने के साथ बारिश की संभावना है। पारा 35 डिग्री के बीच रहने से गर्मी का असर कम रहेगा।
​​​​​​​छत्तीसगढ़ में मानसून 17-18 को, सामान्य से कम बारिश के आसार
इस साल मानसून केरल में तीन दिन देर से आ रहा है। केरल के समुद्री तट से इसके चार जून को टकराने की संभावना है। ऐसे में झारखंड में 11 जून को पहुंचने की जगह 6-7 दिन देर से पहुंचने के आसार हैं। यानी 17-18 जून तक यह झारखंड में प्रवेश करेगा।
इसके चलते जून में सामान्य से कम बारिश की संभावना जताई गई है। पूरे जून तापमान में उतार-चढ़ाव जारी रहेगा। अधिकतम पारा 35 से 40 डिग्री के बीच रह सकता है। जुलाई और अगस्त में अच्छी बारिश होने के आसार हैं। यदि पूरे मानसून सीजन की बात करें तो इस साल सामान्य बारिश होगी।